Sukan Paralimpik Musim Panas 1972

Sukan Paralimpik Musim Panas 1972 (, ) merupakan satu acara pelbagai sukan antarabangsa bagi atlet kurang upaya yang telah diadakan di Heidelberg, Jerman Barat dari 2 hingga 11 Ogos 1972. Temasya ini telah tamat 15 hari sebelum Sukan Olimpik Musim Panas 1972 berlangsung di Munich, Jerman Barat.

Acara sukan 
Sebelum edisi 1972, hanya atlet berkerusi roda yang bertanding dalam Sukan Paralimpik. Namun, penambahan acara demonstrasi seperti Goalball dan 100 m bagi atlet buta dalam olahraga telah membenarkan atlet berkecacatan penglihatan untuk bertanding dalam Sukan Paralimpik.

 Memanah
 Olahraga
 Baling damak
 Goalball (acara demonstrasi)
 Boling padang
 Snuker
 Renang
 Ping pong
 Angkat berat
 Bola keranjang kerusi roda
 Lawan pedang kerusi roda

Jadual pingat

Penyertaan 
Empat puluh satu delegasi telah menyertai Sukan Paralimpik 1972. Bahamas, Brazil, Czechoslovakia, Mesir, Hong Kong, Hungary, Kenya, Malaysia, Mexico, Peru, Poland, Romania, Uganda dan Yugoslavia menyertai Sukan Paralimpik buat pertama kali.

Afrika Selatan masih dibenarkan untuk bertanding walaupun dilarangkan daripada menyertai Sukan Olimpik disebabkan oleh perlaksanaan dasar Aparteid di negara tersebut, hal ini adalah kerana tuan rumah tidak membantah penyertaannya.

Ini merupakan Sukan Paralimpik yang terakhir bagi Rhodesia. Jemputan kepadanya untuk menyertai Sukan Olimpik Musim Panas 1972 telah ditarik balik oleh IOC empat hari sebelum temasya tersebut bermula setelah negara-negara Afrika membantah kerajaannya. Namun, Sukan Paralimpik 1972 diadakan sebelum Sukan Olimpik. Oleh itu, Rhodesia masih dibenarkan untuk menyertai Sukan Paralimpik 1972.

Lihat juga
 Sukan Olimpik Musim Panas 1972

Rujukan

Pautan Luar

Jawatankuasa Paralimpik Antarabangsa

Sukan Paralimpik Musim Panas